smcproject/ml-wiki-sentences huggingface dataset:
മാണിക്യമംഗലത്തിന് ഏറ്റവും അടുത്തുള്ള റെയിൽവേ സ്റ്റേഷൻ അങ്കമാലി-കാലടി റെയിൽവേ സ്റ്റേഷനാണ്.
കൊച്ചിൻ അന്താരാഷ്ട്ര വിമാനത്താവളമാണ് ഏറ്റവും അടുത്തുള്ള വിമാനത്താവളം.
ജില്ലാ ആസ്ഥാനമായ കാക്കനാട് നിന്ന് ഏകദേശം 37 കിലോമീറ്റർ വടക്കായി ഇത് സ്ഥിതി ചെയ്യുന്നു.
അങ്കമാലിയിൽ നിന്ന് ഇവിടേയ്ക്ക് 6 കിലോമീറ്റർ ദൂരമുണ്ട്.
അങ്കമാലി നിയമസഭാ മണ്ഡലത്തിന് കീഴിലുള്ള പ്രദേശമാണിത്.
നിക്കോൾ അസിനുഗോ ഇംഗ്ലീഷ് വിലാസം https://ml.wikipedia.org/wiki/Nicole_Asinugo
നൈജീരിയൻ മാനേജിംഗ് എഡിറ്റർ, കഥാകാരി, നിർമ്മാതാവ്, തിരക്കഥാകൃത്ത് എന്നിവയാണ് നിക്കോൾ അസിനുഗോ.
2020-ൽ ഒരു ചലച്ചിത്രത്തിലോ ടിവി സീരീസിലോ മികച്ച എഴുത്തുകാരനുള്ള ആഫ്രിക്ക മാജിക് വ്യൂവേഴ്‌സ് ചോയ്സ് അവാർഡിന്റെ സംയുക്ത വിജയിയായിരുന്നു (സി.ജെ. ഒബാസിക്കൊപ്പം).
ലിവിംഗ് ഇൻ ബോണ്ടേജ്: ബ്രേക്കിംഗ് ഫ്രീ എന്ന അവരുടെ ആദ്യ തിരക്കഥയ്‌ക്കായിരുന്നു അവാർഡ്.
2020 നവംബർ / ഡിസംബർ റിലീസിനായി ബിൽ ചെയ്യാനിരിക്കുന്ന നോളിവുഡ് ‘‘ റാറ്റിൽസ്‌നേക്ക് ’’ തിരക്കഥാകൃത്ത് കൂടിയായിരുന്നു അവർ.
എൻ‌ഡാനി ടിവിയിലെ ലീഡ് എഡിറ്റർ, കണ്ടന്റ് പ്രൊഡ്യൂസർ എന്നീ നിലകളിലെ വേഷത്തിന് ശേഷം യുണൈറ്റഡ് അറബ് എമിറേറ്റിലെ വേൾഡ് എക്സ്പോ 2020 ന്റെ കഥാകാരിയും ഉള്ളടക്ക ക്യൂറേറ്ററുമാണ്.
യുണൈറ്റഡ് കിംഗ്ഡത്തിലാണ് അസിനുഗോ ജനിച്ചത്.
നോട്ടിംഗ്ഹാം സർവകലാശാലയിൽ നിന്ന് നിയമപഠനം നടത്തിയ അവർ അവിടെ 2010-ൽ നിയമത്തിൽ ബിരുദം നേടി.
ബിരുദാനന്തര ബിരുദാനന്തരം 2011-ൽ നൈജീരിയൻ ലോ സ്കൂളിൽ നിന്ന് ബാരിസ്റ്റർ അറ്റ് ലോ (ബിഎൽ) സർട്ടിഫിക്കേഷൻ നേടി.
2012-ൽ ലണ്ടൻ സ്‌കൂൾ ഓഫ് ജേണലിസത്തിൽ ചേർന്നു.
അവിടെ ജേണലിസത്തിൽ ബിരുദാനന്തര ഡിപ്ലോമ (പിജിഡി) നേടി.
2010-ൽ നൈജീരിയൻ ടൂറിസം കേന്ദ്രീകരിച്ചുള്ള മാസികയായ ‘ഇൻ ആന്റ് ഔട്ട് മാഗസിൻ’ എഡിറ്ററായിരുന്നു അസിനുഗോ.
പരിസ്ഥിതി , വ്യോമയാത്ര , വിദേശകാര്യങ്ങൾ എന്നിവ ഉൾപ്പെടുത്തി 2012-ൽ ചാനൽസ് ടെലിവിഷനിൽ ഒരു വാർത്താ എഴുത്തുകാരിയായി.
2013-ൽ ലാഗോസിലെ ഡിഡിബി എന്ന പരസ്യ ഏജൻസിയിൽ മൂന്ന് വർഷം സീനിയർ കോപ്പിറൈറ്ററായി ജോലി ചെയ്തു.
ഡിയാജിയോ, പെർനോഡ് റിക്കാർഡ്, യൂണിലിവർ, എംടിഎൻ , ഇന്റർ‌സ്വിച്ച് എന്നിവയുടെ അക്കൗണ്ടുകൾ സൃഷ്ടിക്കുകയും പരസ്യ കാമ്പെയ്‌നുകൾക്കായി വിഷ്വലുകൾ സൃഷ്ടിക്കുകയും ചെയ്തു.
2016 ൽ അസിനുഗോ ലാഗോസിലെ എൻ‌ഡാനി ടിവിയിൽ ലീഡ് എഡിറ്ററും ഉള്ളടക്ക നിർമ്മാതാവുമായി ചേർന്നു.
Nicole Asinugo on NdaniRealtalk S2E1
ലീഡ് എഡിറ്റർ എന്ന നിലയിൽ അസിനുഗോയുടെ പങ്ക്, എൻ‌ഡാനി ജീവിതശൈലി ബ്ലോഗ് സൃഷ്ടിക്കുന്നതിനും സമാരംഭിക്കുന്നതിനും കൈകാര്യം ചെയ്യുന്നതിനും കാരണമായി.
Nicole on NdaniRealtalk S2E10
എൻ‌ഡാനി ടിവിയുടെ റിയൽ‌ ടോക്ക് ഷോ നിർമ്മിക്കുകയും ഹോസ്റ്റുചെയ്യുകയും ചെയ്യുന്ന ഉള്ളടക്ക നിർമ്മാതാവായിരുന്നു അവർ.
വേൾഡ് എക്സ്പോ 2020 ദുബായിലെ എൻ‌ഡാനി ടിവിയുമായുള്ള ജോലി ഉപേക്ഷിച്ച അവർ 2020-ൽ കഥാകാരിയും ഉള്ളടക്ക ക്യൂറേറ്ററുമായി ജോലി ചെയ്തു.
2019-ൽ, തന്റെ ആദ്യ തിരക്കഥ ലിവിംഗ് ഇൻ ബോണ്ടേജ്: ബ്രേക്കിംഗ് ഫ്രീ നിർമ്മിച്ചു.
ഇതിന് സിജെ ഒബാസിയുമായി 2020 ഫെബ്രുവരി 6 ന് ലാഗോസിൽ Victoria Island, Lagos|വിക്ടോറിയദ്വീപിലെ എക്കോ എക്സ്പോ ഹാളിൽ നടന്ന ചടങ്ങിൽ ആഫ്രിക്ക മാജിക് വ്യൂവേഴ്‌സ് ചോയ്സ് അവാർഡിന്റെ (എ‌എം‌വി‌സി‌എ) ഏഴാം പതിപ്പിന്റെ സംയുക്ത വിജയിയായി.
2020 ഏപ്രിലിൽ, തന്റെ രണ്ടാമത്തെ തിരക്കഥയായ ‘റാറ്റിൽ സ്‌നേക്ക്’  2020 നവംബർ / ഡിസംബർ റിലീസിന് തയ്യാറായി.
നൈജീരിയൻ സംസ്കാരവും ലാഗോസിൽ ഒറ്റയ്ക്ക് താമസിക്കുന്ന ജീവിതത്തിന്റെ സമൃദ്ധിയുമായുള്ള അനുഭവങ്ങൾ പങ്കുവെക്കുന്ന “2 സ്കൂപ്പ്സ് ഓഫ് ലൈഫ് ആന്റ് സ്റ്റൈൽ” എന്ന ഒരു ബ്ലോഗ് അവൾക്കുണ്ട്.
ബ്ലോഗിൽ ഒരു ബുക്ക് ക്ലബ് വിഭാഗം ഉൾക്കൊള്ളുന്നു, അവിടെ താൽപ്പര്യമുള്ള ഒരു പുസ്തകം വായിക്കാനും ചർച്ച ചെയ്യാനും താൽപ്പര്യമുള്ള വായനക്കാരുമായി അവർ മാസം തോറും കണ്ടുമുട്ടുന്നു.
ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിന്റെ (എഎംവിസിഎ) ഏഴാം പതിപ്പിൽ ഒരു സിനിമ അല്ലെങ്കിൽ ടിവി സീരീസിലെ മികച്ച എഴുത്തുകാരന്റെ സംയുക്ത വിജയിയെന്ന നിലയിൽ അസിനുഗോയ്ക്ക് ഒരു അവാർഡ് ലഭിച്ചു.
ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡുകൾ Year Nominee / work Award Result 2020 ലിവിങ് ഇൻ ബോൻഡേജ്: ബ്രേക്കിംഗ് ഫ്രീ മികച്ച റൈറ്റർ മൂവി / ടിവി സീരീസ് വിജയിച്ചു അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Nicole Asinugo
എം.വി. കൈരളി (കപ്പൽ) ഇംഗ്ലീഷ് വിലാസം https://ml.wikipedia.org/wiki/Kairali_ship
കേരളാ സർക്കാർ സ്ഥാപനമായ കേരളാ ഷിപ്പിംഗ് കോർപറേഷന്റെ കപ്പലായിരുന്നു കൈരളി.
നോർവെയിൽ നിന്ന് പഴയ വിലയ്ക്കു വാങ്ങിയ ഓസ്കാർസോർഡ് എന്ന കപ്പലാണ് എം.വി.കൈരളി എന്ന പേര് സ്വീകരിച്ചത്.
1979 ജൂണിന് മർമ്മഗോവ തുറമുഖത്തുനിന്നും യൂറോപ്പിലെ റോസ്റ്റക്കിലേക്ക് യാത്രതിരിച്ച കൈരളി കപ്പൽ, നാല് ദിവസങ്ങൾക്ക് ശേഷം കാണാതായി.
കപ്പൽകാണാതായതോടെ പ്രവർത്തനം നിലച്ച കോർപറേഷൻ കേരളാ ഇൻലാൻഡ് നാവിഗേഷൻ കോർപറേഷനിൽ ലയിപ്പിച്ചു.
കപ്പലിലുണ്ടായിരുന്ന ക്യാപ്റ്റൻ മരിയദാസ് ജോസഫ് അടക്കം 51 ജീവനക്കാരെ കാണാതായി.
ദുരൂഹതകൾ
ഇന്ത്യയിൽ നിന്നും ജർമ്മനിയിലേക്കുള്ള 20538 ടൺ ഇരുമ്പയിരായിരുന്നു കൈരളിയിലുണ്ടായിരുന്നത്.
51 കപ്പൽ ജോലിക്കാരാണ് ഈ യാത്രയിലുണ്ടായിരുന്നത്.
ആദ്യ മൂന്നു ദിവസങ്ങളിൽ കപ്പലിൽ നിന്നു സന്ദേശങ്ങളുണ്ടായിരുന്നെങ്കിലും പിന്നീട് കപ്പലിൽ നിന്നും സന്ദേശങ്ങളൊന്നും ലഭിച്ചില്ല.
ഡിജിബൗട്ടിയിലെ കമ്പനിയുടെ ഏജന്റാണ് കപ്പൽ ലക്ഷ്യസ്ഥാനത്ത് എത്തിയില്ല എന്ന വിവരം പ്രധാന കാര്യാലയത്തിൽ വിളിച്ചറിയിച്ചത്.
കടൽക്കൊള്ളക്കാരുടെ പിടിയിൽപ്പെട്ടതായി സംശയിച്ചിരുന്നെങ്കിലും തെളിവുകളില്ല.
കപ്പൽ പുറപ്പെട്ട് രണ്ടാഴ്ചയ്ക്കു ശേഷം പത്ര മാധ്യമങ്ങളിൽ വാർത്ത വരികയും നാവിക സേനയും വിമാനവും തിരച്ചിലിനിറങ്ങിയെങ്കിലും വിവരങ്ങളൊന്നും ലഭ്യമായില്ല.
റഡാർ സംവിധാനങ്ങളില്ലാതെയാണ് കപ്പൽ യാത്ര തിരിച്ചതെന്ന് പറയപ്പെടുന്നു.
ക്യാപ്റ്റന്റെ അഭിപ്രായങ്ങൾക്കു വിരുദ്ധമായി മതിയായ സംവിധാനമില്ലായിരുന്നെങ്കിലും രാഷ്ട്രീയ സമ്മർദ്ദത്തത്തുടർന്നാണ് കപ്പലിനു പുറപ്പെടേണ്ടി വന്നത് എന്നും ആരോപണമുണ്ട്.
അവലംബം പുറം കണ്ണികൾ കൈരളിയിലുണ്ടായിരുന്നവരെ കണ്ടെത്താൻ നിയോഗിക്കപ്പെട്ട സംഘാംഗമായിരുന്ന ജോസഫ് ബാബുവിന്റെ ബ്ലോഗ്
കേരള നവോത്ഥാന പ്രസ്ഥാനം ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
കേരള നവോത്ഥാന പ്രസ്ഥാനം പത്തൊൻപതാം നൂറ്റാണ്ടിന്റെ അവസാനത്തോടെ ആരംഭിച്ച ഒരു സാമൂഹ്യ-സാംസ്കാരിക മുന്നേറ്റമായിരുന്നു.
ഇത് അന്നത്തെ കേരളത്തിലെ സാമൂഹ്യജീവിതത്തിൽ വലിയ തോതിലുള്ള മാറ്റങ്ങൾക്ക് തുടക്കമിട്ടു.
ഇന്ത്യയിൽ പത്തൊൻപതാം നൂറ്റാണ്ടിൽ ഏറ്റവും ശക്തമായ സ്ഥലമായിരുന്നു കേരളം പശ്ചാത്തലം
കേരളത്തിന്റെ സാമൂഹ്യ മാറ്റങ്ങളുടെ അടിസ്ഥാനം പതിനാറാം നൂറ്റാണ്ടോളം പഴക്കമുള്ളതാണ്.
തുഞ്ചത്തെഴുത്തച്ഛനെ പോലെ ഉള്ള രചയിതാക്കളുടെ സ്വാധീനത്തിൽ ആധുനിക മലയാളഭാഷ രൂപം കൊണ്ടതും ഭക്തിപ്രസ്ഥാനത്തിന്റെ വളർച്ചയും സാഹിത്യത്തിനും അറിവിനും മേൽ ബ്രാഹ്മണർക്ക് ഉണ്ടായിരുന്ന കുത്തക തകർക്കാൻ സഹായിച്ചു.
ആദ്യം പോർട്ടുഗീസുകാരും പിന്നീട് ഡച്ചുകാരും ഒടുവിൽ ഇംഗ്ലീഷുകാരും എത്തിയത് ഈ മാറ്റങ്ങൾക്ക് രാസത്വരകമായിത്തീർന്നു.
യൂറോപ്യൻ മിഷണറിമാരുടെ വരവോടെ വിദ്യാഭ്യാസസ്ഥാപനങ്ങൾ ഉണ്ടായിത്തുടങ്ങുകയും ഈഴവർ പോലെ ഉള്ള ജാതിസമുദായങ്ങൾക്കിടയിൽ വിദ്യാഭ്യാസം നേടിയ ഒരു വിഭാഗം ആളുകൾ ഉണ്ടായി വരികയും ചെയ്തു.
നാടുവാഴിത്തത്തിന് അന്ത്യം കുറിച്ചുകൊണ്ട് തിരുവിതാംകൂറി ലും കൊച്ചി യിലും കേന്ദ്രീകൃത രാജവംശങ്ങൾ നിലവിൽ വന്നത് നാടുവാഴിത്തത്തെ ദുർബലപ്പെടുത്തിയതും ഈ മാറ്റങ്ങൾക്ക് പശ്ചാത്തലമൊരുക്കി.
കേരളത്തിലേക്കുള്ള മൈസൂരിന്റെ കടന്നുകയറ്റം (1766-1792) നമ്പൂതിരി, നായർ തുടങ്ങിയ വരേണ്യവിഭാഗങ്ങൾക്ക് അധികാരത്തിന്മേലുള്ള സ്വാധീനം ദുർബലപ്പെടുത്തി.
മൈസൂരുകാർ ജാതിവ്യവസ്ഥയെ വകവെച്ചിരുന്നില്ല.
ഉത്തരകേരളത്തിലെ പല നമ്പൂതിരി, നായർ കുടുംബങ്ങൾക്കും വേട്ടയാടലിൽ നിന്ന് രക്ഷനേടാനായി തെക്കൻ കേരളത്തിലേക്ക് ഓടിപ്പോകേണ്ടി വന്നു.
ഉത്തരേന്ത്യയിൽ നിന്ന് വിഭിന്നമായി കേരളത്തിലെ നവോത്ഥാനം കീഴാളവർഗങ്ങളുടെ നേതൃത്വത്തിലായിരുന്നു നടന്നത്.
നാരായണ ഗുരു, അയ്യൻകാളി തുടങ്ങിയവർ പത്തൊൻപതാം നൂറ്റാണ്ടിലെ സാമൂഹ്യ സാഹചര്യങ്ങളിൽ പിന്നോക്ക ജാതികളായി കണക്കാക്കപ്പെട്ടിരുന്ന ജാതികളിൽ പെട്ടവരായിരുന്നു.
അതുകൊണ്ടുതന്നെ, ജാതി നവീകരിക്കുന്നതിനേക്കാൾ അവരുടെ ഊന്നൽ ജാതി സമ്പ്രദായത്തിന് അന്ത്യംകുറിക്കുന്നതിലായിരുന്നു.
കേരളത്തിൽ നിന്നുള്ള പ്രമുഖ  നേതാക്കൾ ശ്രീനാരായണഗുരു അയ്യങ്കാളി ഡോ.അയ്യത്താൻ ഗോപാലൻ ചട്ടമ്പിസ്വാമികൾ കുറൂളി ചേകോൻ കെ. പി. കറുപ്പൻ ഡോ.പൽപ്പു കുമാരനാശാൻ ആർ. ശങ്കർ നിത്യചൈതന്യയതി നടരാജ ഗുരു വി.ടി. ഭട്ടതിരിപ്പാട് മന്നത്ത് പത്മനാഭൻ വക്കം അബ്ദുൽ ഖാദർ കുര്യാക്കോസ് ഏലിയാസ് ചാവറ സംഭവങ്ങളുടെ പട്ടിക 1813-1859 : ചാന്നാർ ലഹള 1836      സമത്വ സമാജം രൂപീകരിക്കുന്നു 1846 : കുര്യാക്കോസ് ഏലിയാസ് ചാവറ ആദ്യത്തെ കാത്തലിക് സംസ്കൃത സ്കൂൾ ആരംഭിച്ചു 1888 : ശ്രീനാരായണഗുരുനാരായണഗുരു വിന്റെ അരുവിപ്പുറം പ്രതിഷ്ഠ 1891 - മലയാളി മെമ്മോറി യൽ 1892 : സ്വാമി വിവേകാനന്ദൻ കേരളം സന്ദർശിക്കുന്നു 1893 : അയ്യങ്കാളി യുടെ വില്ലുവണ്ടി സമരം 1896 : ശ്രീ മൂലം തിരുനാളിന് ഈഴവ മെമ്മോറിയൽ സമർപ്പിക്കുന്നു 1893 : ഡോ. അയ്യത്താൻ ഗോപാലൻ കേരളത്തിൽ ബ്രഹ്മസമാജം ഏർപ്പെടുത്തി 1898 : ഡോ. അയ്യത്താൻ ഗോപാലൻ ബ്രഹ്മസമാജത്തിന്റെ കേരളത്തിലെ ആദ്യത്തെ ശാഖ കോഴിക്കോട് സ്ഥാപിച്ചു) 1900 : ബാലന്മാരിലും,വിദ്യാർത്ഥികളിലും മാനവികതയുടെ മൂല്യങ്ങൾ വളർത്തിയെടുക്കുന്നതിനും, സാമൂഹിക പ്രവർത്തനങ്ങളിലേക്ക് അവരെ ആകർഷിക്കുന്നതിനും, സ്ത്രീകളുടെ അവകാശങ്ങൾ സംരക്ഷിക്കുന്നതിനും ഡോ. അയ്യത്താൻ ഗോപാലൻ സുഗുണവർധിനിപ്രസ്ഥാന ം രൂപീകരിക്കുന്നു.
1900      :കോ­ഴി­ക്കോ­ട്ട് പ്രത്യേക ബ്രഹ്മമന്ദിരം (ഹാൾ) പൊതുജനങ്ങൾക്കായി തുറന്നു.
(ഇപ്പോൾ ഇത് കോഴിക്കോടുള്ള അയ്യത്താൻ ഗോപാലൻ മെമ്മോറിയൽ സ്കൂൾ) ബ്രഹ്മമന്ദിരം ഉദ്ഘാടനം ചെയ്തത് അന്നത്തേ സാമൂതിരി രാജാവായ മാന വിക്രമൻ എട്ടൻ തമ്പുരൻ ആയിരുന്നു.
1903 : എസ്.എൻ .
ഡി.പി രൂപീകരണം 1907 : അയ്യങ്കാളി സാധുജന പരിപാലന സംഘം രൂപീകരിക്കുന്നു.
1909 : ഹാരിജനങ്ങളുടെ ഉന്നമനത്തിനായി ഡിപ്രസ്ഡ് ക്ലാസ്സെസ് മിഷൻ (Depressed Classes Mission) സംഘടന ഡോ. അയ്യത്താൻ ഗോപാലൻ രൂപീകരിക്കുന്നു.
ലേഡി ചന്ദാവർക്കർ  പ്രാഥമിക വിദ്യാലയം തുറന്നു, ദളിതർക്കും, താഴ്ന്ന വിഭാഗങ്ങൾക്കും, പെൺകുട്ടികൾക്കും സൗജന്യ വിദ്യാഭ്യാസം നൽകി.
1909 : പൊയ്‌കയിൽ യോഹന്നാൻ പ്രത്യക്ഷ രക്ഷാ ദൈവസഭ രൂപീകരിക്കുന്നു 1913    കൊച്ചിയിൽ കായൽ സമ്മേളനം പണ്ഡിറ്റ് കെ.പി.കറുപ്പൻ സംഘടിപ്പിക്കുന്നു 1915 : അയ്യങ്കാളിയുടെ നേതൃത്വത്തിൽ കല്ലുമാല സമരം 1914 : നായർ സർവീസ് സൊസൈറ്റി രൂപീകരണം 1917 : സഹോദരൻ അയ്യപ്പന്റെ നേതൃത്വത്തിൽ മിശ്രഭോജനം 1919 : വി.ടി.ഭട്ടതിരിപ്പാടി ന്റെ നേതൃത്വത്തിൽ നമ്പൂതിരി യുവജന സംഘം രൂപീകരിക്കുന്നു 1924 : വൈക്കം സത്യാഗ്രഹം 1924 : ഡോ. അയ്യത്താൻ ഗോപാലൻ കേരളത്തിൽ ബ്രഹ്മസമാജം തെക്കൻ കേരളത്തിൽ (ആലപ്പുഴയിൽ) ഏർപ്പെടുത്തി.
1928 : ഡോ. അയ്യത്താൻ ഗോപാലൻ ആലപ്പുഴയിൽ ബ്രഹ്മമന്ദിരം നിർമ്മിച്ചു.
1931-1932 : ഗുരുവായൂർ സത്യാഗ്രഹം 1935 : എം.സി. ജോസഫും പനമ്പള്ള് ഗോവിന്ദ മേനോനും ചേർന്ന് യുക്തിവാദി സംഘം സ്ഥാപിച്ചു.
1936 : ക്ഷേത്രപ്രവേശന വിളംബരം അവലംബം ഇതു കൂടി കാണുക Caste system in Kerala Kerala model
പണ്ഡിത രമാബായ്
ഇന്ത്യയിലെ ഒരു സാമൂഹ്യപ്രവർത്തകയും പരിഷ്കർത്താവുമായിരുന്നു പണ്ഡിത രമാബായ് (23 ഏപ്രിൽ 1858 – 5 ഏപ്രിൽ 1922).
ഭാഷകളിലും ഹിന്ദുമതഗ്രന്ഥങ്ങളിലുമുള്ള പരിജ്ഞാനത്തെ ബഹുമാനിച്ച് 1878-ൽ കൽക്കട്ട സർവകലാശാലയിലെ അദ്ധ്യാപകരാണ് പണ്ഡിത എന്ന വിശേഷണം നൽകിയത്.
കർണാടകയിലെ മംഗലാപുരം ജില്ലയിൽ കാർക്കള താലൂക്കിൽ ഒരു ചിത്പവൻ ബ്രാഹ്മണകുടുംബത്തിലാണ് രമാബായ് ജനിച്ചത്.
മറാഠിയായിരുന്നു ഇവരുടെ സംസാരഭാഷ.
പിതാവ് അനന്ത് ശാസ്ത്രി ഡോംഗ്രെ, അന്നത്തെ വ്യവസ്ഥിതിക്കു വിഭിന്നമായി, സ്ത്രീകൾക്കും സംസ്കൃത പഠനവും വിദ്യാഭ്യാസവും ആവശ്യമാണെന്ന് വിശ്വസിച്ചിരുന്നു.
സമൂഹത്തിന്റെ എതിർപ്പ് കൂട്ടാക്കാതെ രമാബായ്, മാതാവ് ലക്ഷ്മിബായ് എന്നിവരെ അദ്ദേഹം സംസ്കൃതവും പുരാണങ്ങളും പഠിപ്പിച്ചു.
സംസ്കൃതം കൂടാതെ മറാഠി, കാനറീസ്, ബംഗാളി, ഹിന്ദുസ്ഥാനി എന്നീ ഭാഷകളും രമാബായ് അഭ്യസിച്ചു.
മാതാപിതാക്കളുടെ നിര്യാണശേഷം രമാബായിയും സഹോദരനും, രണ്ടായിരത്തോളം മൈൽ ദൂരം കാൽനടയായി സഞ്ചരിച്ച ശേഷം കൽക്കട്ടയിലെത്തി.
പണ്ഡിത , സരസ്വതി എന്നീ വിശേഷണങ്ങൾ രമാബായിക്ക് സമ്മാനിച്ചത് കൽക്കട്ടയിലെ പണ്ഡിതരാണ്.
കേശബ് ചന്ദ്ര സെൻ ഇവർക്ക് വേദങ്ങൾ നൽകുകയും വായിക്കുവാൻ പ്രേരിപ്പിക്കുകയും ചെയ്യുകയുണ്ടായി.
1880 നവംബർ 13-ന് താഴ്ന്ന ജാതിക്കാരനായ ബാബു ബിപിൻ ബിഹാരി മേധാവി എന്ന ബംഗാളി അഭിഭാഷകനെ വിവാഹം ചെയ്തു.
ഈ ബന്ധത്തിൽ മനോരമ എന്ന മകൾ ജനിച്ചു.
1882-ൽ ബാബു നിര്യാതനായി.
തുടർന്ന് രമാബായി സ്കോളർഷിപ്പോടെ ബ്രിട്ടനിൽ പഠിക്കുവാൻ എത്തി.
ഇക്കാലത്ത് അവർ ക്രിസ്തുമതം സ്വീകരിച്ചു.
ഇന്ത്യയിലെ സ്ത്രീകളുടെയും ബാലവിധവകളുടെയും ഉന്നമനത്തിനായി അമേരിക്കയിൽ 3 വർഷക്കാലം പ്രഭാഷണപരമ്പരകൾ നടത്തുകയും രമാബായ് ഫൗണ്ടേഷൻ സ്ഥാപിച്ച് 30,000 ഡോളർ സമാഹരിക്കുകയും ചെയ്തു.
ഇവർ രചിച്ച ഹൈ കാസ്റ്റ് ഹിന്ദു വിമൻ എന്ന പുസ്തകത്തിന്റെ പതിനായിരത്തോളം പ്രതികൾ അമേരിക്കയിൽ വിറ്റഴിക്കപ്പെടുകയുണ്ടായി.
1881-ൽ പൂനെയിൽ ആര്യ മഹിളാ സഭ സ്ഥാപിക്കുകയും ശൈശവവിവാഹം പോലുള്ള സാമൂഹിക അനാചാരങ്ങൾക്കെതിരെ പ്രഭാഷണങ്ങൾ നടത്തുകയും ചെയ്തു.1889-ൽ ബാലവിധവകളുടെ പുനരധിവാസത്തിനായി പൂനെയിൽ മുക്തി മിഷൻ സ്ഥാപിച്ചു.
1900-ൽ മുക്തി മിഷനിൽ 1500 നിവാസികളും നൂറിലധികം കാലികളും ഉണ്ടായിരുന്നു.
വിധവകൾ, അനാഥർ, അന്ധർ തുടങ്ങിയവർക്കായി ദി പണ്ഡിത രമാബായ് മുക്തി മിഷൻ ഇന്നും പ്രവർത്തനം തുടരുന്നു .
1922 ഏപ്രിൽ 5-ന് നിര്യാതയായി.
1919-ൽ ബ്രിട്ടീഷ് സർക്കാർ കൈസർ-ഇ-ഹിന്ദ് ബഹുമതി നൽകി ആദരിച്ചു.
1989 ഒക്റ്റോബർ 26-ന് രമാബായിയുടെ സ്മരണാർഥം ഭാരതസർക്കാർ തപാൽ സ്റ്റാമ്പ് പുറത്തിറക്കി.
പുറത്തേക്കുള്ള കണ്ണികൾ ജീവന്മാർഗ്.
കോം - പണ്ഡിത രമാബായ്- ഫൗണ്ടർ ഓഫ് മുക്തി മിഷൻ Archived 2011-06-24 at the Wayback Machine .
പണ്ഡിത രമാബായ് - മേക്കിംഗ് ഓഫ് എ സോഷ്യൽ ആന്റ്രപ്രന്യുർ സൗത്ത് ഏഷ്യൻ അമേരിക്കൻ ഡിജിറ്റൽ ആർക്കൈവ് സ്റ്റോറി ഓഫ് രമാബായ് Archived 2018-03-05 at the Wayback Machine .
എനിഗ്മോസോറസ് ഇംഗ്ലീഷ് വിലാസം https://ml.wikipedia.org/wiki/Enigmosaurus
തെറിസീനോസൌറോയിഡ് കുടുംബത്തിൽ പെട്ട ഒരു ദിനോസർ ആണ് എനിഗ്മോസോറസ് .
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നു ആണ് .
ഹോലോ ടൈപ്പ് ഫോസ്സിൽ (IGM 100/84), ഭാഗികമായ തല ഇല്ലാത്ത ഒരു ഫോസ്സിൽ ആണ് .
ഏകദേശം 7 അടി വരെ ഉയരവും , ഒരു ടൺ ഭാരവും ആണ് കണക്കാക്കിയിട്ടുള്ളത്.
പാർട്ടി ഹെഡ്ക്വാട്ടേഴ്‌സ് ഇംഗ്ലീഷ് വിലാസം https://ml.wikipedia.org/wiki/Party_Headquarters
2007 ൽ പ്രസിദ്ധീകരിച്ച ബൾഗേറിയൻ നോവൽ ആണ് പാർട്ടി ഹെഡ്ക്വാട്ടേഴ്‌സ് .
( ISBN 978-1-940953-26-7 ) ഇതിന്റെ രചയിതാവ്  ബൾഗേറിയൻ നോവലിസ്റ്റ് ആയ ജോർഗി റ്റനേവ് ആണ്.
2007 ലെ മികച്ച നോവലിനുള്ള വിക്ക് ഫൌണ്ടേഷൻ പുരസ്‌കാരം ഈ കൃതിക്ക് ആയിരുന്നു .
നോവലിന്റെ സാരം ബൾഗേറിയയിൽ കമ്മ്യൂണിസ്റ്റ് പ്രസ്ഥാനത്തിന് ഉണ്ടായ തകർച്ചയും അതിനോട് അനുബന്ധിച്ചു വന്ന വലിയ മാറ്റങ്ങളും ആണ് .
ഇതിൽ പ്രതിപാദിക്കുന്നു മറ്റു വിഷയങ്ങൾ ൧൯൮൦-൧൯൯൦ കാലഘട്ടത്തിലെ മറ്റു സംഭവങ്ങൾ ആണ് , ചെർണോബിൽ അപകടം , കമ്യൂണിസത്തിന് എതിരെ ഉണ്ടായ പ്രക്ഷോഭങ്ങൾ , കമ്മ്യൂണിസ്റ്റ് പാർട്ടി സോഫിയ പ്രവിശ്യയിൽ ഉണ്ടായ ആഴ്സൺ ആക്രമണം എന്നിവയാണ് .
അവലംബം പുറത്തേക്കുള്ള കണ്ണികൾ http://www.goodreads.com/book/show/25330181-party-headquarters ഇതും കാണുക http://www.publishersweekly.com/978-1-940953-26-7
പി.എൽ. ദേശ്പാണ്ഡെ ഇംഗ്ലീഷ് വിലാസം https://ml.wikipedia.org/wiki/Purushottam_Laxman_Deshpande
കാളിദാസ് സമ്മാനാർഹനായ മറാഠി നാടകകൃത്തും ഹാസ്യസാഹിത്യകാരനുമായിരുന്നു പി.എൽ. ദേശ്പാണ്ഡെ .
സിനിമ , നാടക രംഗങ്ങളിലും പ്രശസ്തനായ ഇദ്ദേഹം അൻപതോളം കൃതികളുടെ രചയിതാവാണ്.
പുരുഷോത്തം ലക്ഷ്മൺ ദേശ്പാണ്ഡെ എന്നാണ് പൂർണമായ പേര്.
1919 നവംബർ 8-ന് മുംബൈയിൽ ജനിച്ചു .
എം.എ., എൽഎൽ.
ബി. ബിരുദങ്ങൾ നേടി.
ആകാശവാണിയിൽ പ്രക്ഷേപകൻ, ടി.വി. പ്രൊഡ്യൂസർ, ഡയറക്ടർ എന്നീ നിലകളിലും പ്രവർത്തിച്ചിട്ടുണ്ട്.
മൊഫസ്സൽ കോളജുകളിൽ അധ്യാപകൻ , പ്രിൻസിപ്പൽ എന്നീ തസ്തികകളിലും സംഗീത നാടക അക്കാദമി വൈസ് ചെയർമാൻ പദവിയിലും സേവനമനുഷ്ഠിച്ചു.
ഹാസ്യനാടകം
തുച്ഛേ അഹേ തുച്ഛ്യപാശി (ഓരോരുത്തർക്കും അവരവർക്കുള്ളത്) എന്ന കോമഡിയാണ് ദേശ്പാണ്ഡെയെ പ്രശസ്തനാക്കിയത്.
പതിനഞ്ച് പതിപ്പുകൾ ഇറങ്ങിക്കഴിഞ്ഞ ഈ നാടകത്തിൽ മൂന്ന് രംഗങ്ങളുണ്ട്.
മുഖ്യ കഥാപാത്രമായ കാകാ സാഹേബ് അറുപത് വയസ്സുള്ള അവിവാഹിതനാണ്.
ഒരു നല്ല ജീവിതം കാംക്ഷിക്കുന്ന അദ്ദേഹം ചെന്നുപെടുന്ന ചില ഊരാക്കുടുക്കുകൾ ഹാസ്യാത്മകമായി ചിത്രീകരിക്കുന്നു ഇതിൽ.
വെറും വാക്കുകളിൽ നിന്നല്ലാതെ ജീവിതസന്ദർഭങ്ങളുടെ ചിത്രീകരണത്തിലൂടെ യഥാർഥ ഹാസ്യം സൃഷ്ടിക്കാൻ നാടകകൃത്തിന് കഴിയുന്നുണ്ട്.
തുകാ മേ നേ അതേ സുന്ദർ മി ഹോനാർ തീഫൂലാറാണി
തുടങ്ങിയവയാണ് ദേശ്പാണ്ഡെയുടെ മറ്റു നാടകങ്ങൾ.
നല്ല നടനും തിരക്കഥാകൃത്തും
നല്ല നടൻ കൂടിയായ ഇദ്ദേഹം ബാതാത്യാച്ഛിചാവൽ എന്ന നാടകത്തിലെ ഏകാംഗ അഭിനയത്തിലൂടെയും പ്രശസ്തനായി.
യൂറോപ്യൻ നാടകങ്ങളുടെ പരിഭാഷകളും അനുവർത്തനങ്ങളും ഈ നാടകകൃത്ത് ഏറെ നടത്തിയിട്ടുണ്ട്.
അനേകം മറാഠി നാടകങ്ങൾക്കും സിനിമകൾക്കും തിരക്കഥ രചിക്കുകയും സംവിധാനവും സംഗീതസംവിധാനവും നിർവഹിക്കുകയും ചെയ്തു.
ഖഗീർഭാരതി, നാസ്തി ഉത്തരോവ്, ഹാസവാനുക് എന്നിവ ദേശ്പാണ്ഡെയുടെ ഹാസ്യ ഉപന്യാസങ്ങളുടെ സമാഹാരങ്ങളും അപൂർവായ്, വംഗചിത്രേ എന്നിവ സഞ്ചാരസാഹിത്യകൃതികളും വ്യക്തിഅനിവല്ലി, ഗാനഗോട്ട് എന്നിവ തൂലികാചിത്രങ്ങളുടെ സമാഹാരവുമാണ്.
ഹെമിങ്വേയുടെ കിഴവനും കടലും ഇദ്ദേഹം മറാഠിയിലേക്ക് വിവർത്തനം ചെയ്തു.
നീണ്ടകാലത്തെ നാടക-സിനിമാ രംഗത്തെ പ്രവർത്തനങ്ങളെ അധികരിച്ച് ഇദ്ദേഹത്തിന് അനേകം പുരസ്കാരങ്ങൾ ലഭിച്ചിട്ടുണ്ട്.
മധ്യപ്രദേശ് സർക്കാരിന്റെ കാളിദാസ് സമ്മാൻ, സാഹിത്യഅക്കാദമി അവാർഡ്, സംഗീത നാടക അക്കാദമി അവാർഡ്, മഹാരാഷ്ട്രാഭൂഷൺ, സംഗീത അക്കാദമി ഫെലോഷിപ്പ്, രബീന്ദ്ര ഭാരതി യൂണിവേഴ്സിറ്റിയുടെ ഓണററി ഡി.ലിറ്റ്.
, കേന്ദ്ര സർക്കാരിന്റെ പദ്മഭൂഷൺ എന്നിവ അവയിൽപ്പെടുന്നു.
2000 ജൂൺ 12 -ന് പൂനെയിൽ ഇദ്ദേഹം അന്തരിച്ചു.
പുറത്തേക്കുള്ള കണ്ണികൾ http://www.marathionline.com/tag/p-l-deshpande/ Archived 2012-02-13 at the Wayback Machine .
http://www.in.com/p-l-deshpande/music-213399.html Archived 2013-06-27 at the Wayback Machine .
വീഡിയോ http://www.youtube.com/watch?v=TFzzxfKftt8 http://www.youtube.com/watch?v=ccgxQqGwZdg http://www.youtube.com/watch?v=QBQKVDKwhOM http://www.youtube.com/watch?v=2u2BT4f253k http://www.youtube.com/watch?v=dDFk-7hOyYA കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദേശ്പാണ്ഡെ, പി.എൽ. (1919 - 2000) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പി.കെ. പോക്കർ ഇംഗ്ലീഷ് വിലാസം https://ml.wikipedia.org/wiki/P.
K._Pokker
കാലിക്കറ്റ് സർ‌വകലാശാലയിലെ തത്ത്വചിന്താവിഭാഗം പ്രൊഫസറും കേരള ഭാഷാ ഇൻസ്റ്റിറ്റ്യൂട്ട് മുൻ ഡയറക്ടറുമാണ്‌ ഡോ. പി.കെ. പോക്കർ .
"സ്വത്വരാഷ്ട്രീയം" എന്ന അദ്ദേഹത്തിന്റെ ഗ്രന്ഥം 2008-ലെ ഏറ്റവും നല്ല വൈജ്ഞാനിക സാഹിത്യ കൃതിക്കുള്ള കേരള സാഹിത്യ അക്കാദമി പുരസ്കാരം നേടുകയുണ്ടായി.
ആധുനികോത്തരതയുടെ കേരളീയ പരിസരം എന്ന 1996-ൽ പ്രസിദ്ധീകരിച്ച പോക്കറിന്റെ കൃതി ശ്രദ്ധനേടിയതും 1997-ലെ സാഹിത്യ വിമർശനത്തിനുള്ള തായാട്ട് അവാർഡിനർഹമായതുമാണ്‌ .
പേരിലാംകുളത്ത് കുഞ്ഞഹമ്മദ് ഹാജിയുടേയും പുത്തൻപീടികയിൽ അയിഷുവിൻടെയും മകനായി കോഴിക്കോട് ജില്ലയിലെ ഓർക്കാട്ടേരിയിൽ ജനനം.
ഡോ. വി.സി നാരായണദാസിന്റെ കീഴിൽ 'സർഗ്ഗാത്മകതയും സ്വാതന്ത്ര്യവും മാർക്‌സിയൻ കാഴ്‌ചപ്പാടിൽ’ എന്ന വിഷയത്തെ ഉപജീവിച്ചു നടത്തിയ ഗവേഷണത്തിനു കോഴിക്കോട് സർവകലാശാലയിൽ നിന്ന് ഡോക്ടറേറ്റ് ലഭിച്ചു.
കൃതികൾ ദെറിദ ദ ഫിലോസഫർ ഓഫ് ഡി കൺസ്ട്രക്ഷൻ ക്രിയേറ്റിവിറ്റി ആൻഡ് ഫ്രീഡം; എ മാർക്സിയൻ പെർസ്പെക്റ്റീവ് ആധുനികോത്തരതയുടെ കേരളീയ പരിസരം വർണ്ണഭേദങ്ങൾ പാഠഭേദങ്ങൾ ഇ.
എം.എസും ആധുനിക കേരളവും സ്വത്വരാഷ്ട്രീയം കേരളീയതയുടെ വർത്തമാനം മാർക്സിസവും പ്രഛന്നമാർക്സിസസവും ഭാവുകത്വവും ഭാവനയും സാഹിത്യത്തിൽ വീണ്ടെടുക്കേണ്ട മറവിയും മാറ്റിവെക്കലും പുരസ്കാരങ്ങൾ തായാട്ട് ശങ്കരൻ അവാർഡ് 1997 കേരള സാഹിത്യ അക്കാഡമി അവാർഡ് 2008 ചിത്രങ്ങൾ അവലംബം പുറം കണ്ണികൾ P. K. Pokker എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Archived 2011-02-07 at the Wayback Machine .
കേരള ഭാഷാ ഇൻസ്റ്റിറ്റ്യൂട്ട് Archived 2017-04-25 at the Wayback Machine .
പിൻഹോൾ ക്യാമറ ഇംഗ്ലീഷ് വിലാസം https://ml.wikipedia.org/wiki/Pinhole_camera ഒരു പിൻഹോൾ ക്യാമറ
ലെൻസിന് പകരം ചെറിയ അപ്പർച്ചർ ( പിൻ‌ഹോൾ എന്ന് വിളിക്കപ്പെടുന്നവ) ഉപയോഗിക്കുന്ന ലളിതമായ ക്യാമറയാണ് പിൻ‌ഹോൾ ക്യാമറ .
ഏറ്റവും ലളിതമായ പിൻഹോൾ ക്യാമറ ഉള്ളിൽ ഫിലിം ഉൾപ്പെടുത്തിയ, ചെറിയ ദ്വാരമുള്ള ലൈറ്റ് പ്രൂഫ് ബോക്സ് ആണ്.
ഒരു ദൃശ്യത്തിൽ നിന്നുള്ള പ്രകാശം ചെറിയ ദ്വാരത്തിലൂടെ കടന്നുപോകുകയും എതിർവശത്ത് വിപരീത ചിത്രം പ്രദർശിപ്പിക്കുകയും ചെയ്യുന്നു, ഇത് ക്യാമറ ഒബ്‌സ്ക്യുറ ഇഫക്റ്റ് എന്നറിയപ്പെടുന്നു.
ചരിത്രം ക്യാമറ ഒബ്‌സ്ക്യുറ
ക്യാമറ ഒബ്സ്ക്യുറ അല്ലെങ്കിൽ പിൻഹോൾ ഇമേജ് ഒരു സ്വാഭാവിക ഒപ്റ്റിക്കൽ പ്രതിഭാസമാണ്.
ചൈനീസ് മോസി രചനകളിലും (ക്രി.മു. 500-ൽ) അരിസ്റ്റോട്ടിലിയൻ പ്രശ്‌നങ്ങളിലും (ഏകദേശം 300 ബി.സി - 600 സി.ഇ.) ഇതിന്റെ ആദ്യകാല വിവരണങ്ങൾ കാണാം.
ഒരു പിൻഹോളിലൂടെ പ്രകാശത്തിന്റെ പെരുമാറ്റത്തെക്കുറിച്ച് ഇബ്നു അൽ ഹെയ്താമിന്റെ നിരീക്ഷണങ്ങൾ ചിത്രീകരിക്കുന്ന ഒരു രേഖാചിത്രം ആദ്യകാല പിൻഹോൾ ക്യാമറ.
ഒരു ചെറിയ ദ്വാരത്തിലൂടെ വെളിച്ചം ഇരുണ്ട പെട്ടിയിലേക്ക് പ്രവേശിക്കുകയും ദ്വാരത്തിന് എതിർവശത്തുള്ള ഭിത്തിയിൽ വിപരീത ചിത്രം സൃഷ്ടിക്കുകയും ചെയ്യുന്നു.
അറബ് ഭൗതികശാസ്ത്രജ്ഞനായ അൽഹാസെൻ എന്നറിയപ്പെടുന്ന ഇബ്നു അൽ ഹെയ്തം (965-1039) ആണ് ക്യാമറ ഒബ്സ്ക്യുറ ഇഫക്റ്റിനെക്കുറിച്ച് വിശദമായി പഠിക്കുകയും വിവരിക്കുകയും ചെയ്തത്.
അതിന് ശേഷം നൂറ്റാണ്ടുകളായി മറ്റുള്ളവർ ഇത് പരീക്ഷിക്കാൻ തുടങ്ങി.
പ്രധാനമായും ഷട്ടറുകളിൽ ചെറിയ ദ്വാരമുള്ള ഇരുണ്ട മുറികളിൽ, പ്രകാശത്തിന്റെ സ്വഭാവം പഠിക്കുന്നതിനും സൂര്യഗ്രഹണങ്ങളെ സുരക്ഷിതമായി കാണുന്നതിനും ഒക്കെയാണ് ഇത് ഉപയോഗിച്ചിരുന്നത്.
ജിയാംബാറ്റിസ്റ്റ ഡെല്ല പോർട്ട 1558 ൽ തന്റെ മാജിയ നാച്ചുറലിസിൽ ഒരു കോൺകേവ് കണ്ണാടി ഉപയോഗിച്ച് ചിത്രം പേപ്പറിൽ പ്രദർശിപ്പിക്കുന്നതിനും ഇത് ഒരു ഡ്രോയിംഗ് സഹായമായി ഉപയോഗിക്കുന്നതിനെക്കുറിച്ചും എഴുതി.
ഏതാണ്ട് ഇതേ കാലയളവിൽ പിൻഹോളിന് പകരം ലെൻസിന്റെ ഉപയോഗം അവതരിപ്പിച്ചു.
പതിനേഴാം നൂറ്റാണ്ടിൽ, ലെൻസുള്ള ക്യാമറ ഒബ്‌സ്ക്യുറ ഒരു ജനപ്രിയ ഡ്രോയിംഗ് എയ്ഡായി മാറി, അത് പിന്നീട് ആദ്യം ഒരു ചെറിയ കൂടാരത്തിലും പിന്നീട് ഒരു പെട്ടിയിലും എന്ന രീതിയിൽ ഒരു മൊബൈൽ ഉപകരണമായി വികസിപ്പിച്ചെടുത്തു.
പത്തൊൻപതാം നൂറ്റാണ്ടിന്റെ തുടക്കത്തിൽ വികസിപ്പിച്ച ഫോട്ടോഗ്രാഫിക് ക്യാമറ അടിസ്ഥാനപരമായി ലെൻസുള്ള ബോക്സ്-ടൈപ്പ് ക്യാമറ ഒബ്സ്ക്യുറയുടെ ഒരു രൂപാന്തരീകരണമായിരുന്നു.
ഒപ്റ്റിക്‌സിന്റെ പശ്ചാത്തലത്തിൽ "പിൻ-ഹോൾ" എന്ന പദം  ജെയിംസ് ഫെർഗൂസന്റെ 1764 ലെ, Lectures on select subjects in mechanics, hydrostatics, pneumatics, and optics (മെക്കാനിക്സ്, ഹൈഡ്രോസ്റ്റാറ്റിക്സ്, ന്യൂമാറ്റിക്സ്, ഒപ്റ്റിക്സ് എന്നിവയിലെ തിരഞ്ഞെടുത്ത വിഷയങ്ങളെക്കുറിച്ചുള്ള പ്രഭാഷണങ്ങൾ) എന്ന പുസ്തകത്തിൽആണ് ആദ്യം ഉപയോഗിച്ചു കാണുന്നത്.
ആദ്യകാല പിൻഹോൾ ഫോട്ടോഗ്രഫി
പിൻ‌ഹോൾ ഫോട്ടോഗ്രാഫിയെക്കുറിച്ചുള്ള ആദ്യ വിവരണം 1856-ൽ സ്കോട്ടിഷ് ശാക്ത്രജ്ഞനായ ഡേവിഡ് ബ്രൂസ്റ്ററുടെ ദി സ്റ്റീരിയോസ്കോപ്പ് എന്ന പുസ്തകത്തിൽ കാണാം, ഈ ആശയം "ലെൻസുകളില്ലാത്ത ക്യാമറ, പിൻ-ഹോൾ മാത്രമുള്ള ക്യാമറ" എന്നാണ്.
സർ വില്യം ക്രൂക്ക്സ് , വില്യം ഡി വിവേലെസ്ലി അബ്നി എന്നിവരാണ് പിൻ‌ഹോൾ സാങ്കേതികത പരീക്ഷിച്ച മറ്റ് ആദ്യകാല ഫോട്ടോഗ്രാഫർമാർ.
ഫിലിം, ഇന്റഗ്രൽ ഫോട്ടോഗ്രഫി പരീക്ഷണങ്ങൾ
ശാസ്ത്രജ്ഞനായ വില്യം കെന്നഡി ഡിക്സൺ പറയുന്നതനുസരിച്ച്, തോമസ് ആൽ‌വ എഡിസണും സഹപ്രവർത്തകരും ചലിക്കുന്ന ചിത്രങ്ങൾക്കായി ആദ്യ പരീക്ഷണങ്ങൾ നടത്തിയത് 1887 ലാണ്.
അതിൽ "സിലിണ്ടർ ഷെല്ലിൽ സ്ഥാപിച്ചിരിക്കുന്ന മൈക്രോസ്കോപ്പിക് പിൻ-പോയിന്റ് ഫോട്ടോഗ്രാഫുകൾ" ഉൾപ്പെടുന്നു.
ചലിക്കുന്ന ചിത്രങ്ങളെ ശബ്‌ദ റെക്കോർഡിംഗുകളുമായി സംയോജിപ്പിക്കാൻ സിലിണ്ടറിന്റെ വലുപ്പം ഫോണോഗ്രാഫ് സിലിണ്ടറുമായി യോജിക്കുന്ന തരത്തിലാണ് നിർമ്മിച്ചത്.
ചിത്രങ്ങൾ വലുതാക്കുമ്പോൾ ഉയർന്നുവന്ന പ്രശ്നങ്ങൾ മൂലം, മൈക്രോസ്കോപ്പിക് പിൻ-പോയിന്റ് ഫോട്ടോഗ്രഫുകൾ അധികം താമസിയാതെ തന്നെ ഉപേക്ഷിച്ചു.
1893-ൽ ചലിക്കുന്ന ചിത്രങ്ങൾക്കായ് കൈനറ്റോസ്കോപ് ഉപയോഗിക്കാൻ തുടങ്ങി.
യൂജിൻ എസ്റ്റാനാവ് ഇന്റഗ്രൽ ഫോട്ടോഗ്രഫിയിൽ പരീക്ഷണങ്ങൾ നടത്തുകയും 1925 ൽ ലാ നേച്ചറിൽ അദ്ദേഹത്തിന്റെ കണ്ടെത്തലുകൾ പ്രസിദ്ധീകരിക്കുകയും ചെയ്തു.
1930 ന് ശേഷം ലെന്റിക്കുലാർ സ്ക്രീനിന് പകരം പിൻഹോളുകൾ ഉപയോഗിച്ച് തന്റെ പരീക്ഷണങ്ങൾ തുടരാൻ അദ്ദേഹം തീരുമാനിച്ചു.
ഒരു പിൻഹോൾ ക്യാമറ ചിത്രം ഒരു തത്സമയ കാഴ്ചയ്ക്കായി (സൂര്യഗ്രഹണങ്ങളെ സുരക്ഷിതമായി നിരീക്ഷിക്കുന്നതിന്) അല്ലെങ്കിൽ പേപ്പറിൽ പതിപ്പിക്കുന്നതിന് ഉപയോഗിക്കാം.
പിൻഹോൾ ഫോട്ടോഗ്രാഫിയിൽ, ഫോട്ടോഗ്രാഫിക് ഫിലിം , അല്ലെങ്കിൽ ഫോട്ടോഗ്രാഫിക് പേപ്പർ പിൻഹോൾ അപ്പേർച്ചറിന് എതിർവശത്ത് വെച്ച് ചിത്രം പകർത്താം.
പിൻഹോൾ ഫോട്ടോഗ്രാഫിയുടെ ഒരു സാധാരണ ഉപയോഗം സൂര്യന്റെ ചലനം ദീർഘ നേരത്തേക്ക് പിടിച്ചെടുക്കുക എന്നതാണ്.
ഇത്തരത്തിലുള്ള ഫോട്ടോഗ്രാഫിയെ സോളോഗ്രാഫി എന്ന് വിളിക്കുന്നു.
പിൻ‌ഹോൾ ഫോട്ടോഗ്രാഫി കലാപരമായ കാരണങ്ങളാൽ മാത്രമല്ല, വിദ്യാഭ്യാസ ആവശ്യങ്ങൾക്കായും, അതായത് ഫോട്ടോഗ്രാഫിയുടെ അടിസ്ഥാനങ്ങളെക്കുറിച്ച് പഠിക്കാനും പരീക്ഷിക്കാനും ഉപയോഗിക്കുന്നു.
സിസിഡികളുള്ള ( ചാർജ്-കപ്പിൾഡ് ഉപകരണങ്ങൾ ) പിൻ‌ഹോൾ ക്യാമറകൾ ചിലപ്പോൾ നിരീക്ഷണത്തിനായി ഉപയോഗിക്കുന്നുണ്ട്, അവ കണ്ടെത്താൻ പ്രയാസമാണ് എന്നതാണ് ഇതിന് കാരണം.
ആധുനിക നിർമ്മാണ രീതികൾ ഡിജിറ്റൽ ക്യാമറകളിൽ പ്രയോഗിക്കാൻ കഴിയുന്ന ഉയർന്ന നിലവാരമുള്ള പിൻഹോൾ ലെൻസുകളുടെ ഉത്പാദനം പ്രാപ്തമാക്കി ; ഇത് ക്യാമറ ഒബ്സ്ക്യുറ പ്രഭാവം നേടാൻ ഫോട്ടോഗ്രാഫർമാരെയും വീഡിയോഗ്രാഫർമാരെയും അനുവദിക്കുന്നു.
പിൻഹോൾ ക്യാമറ ഫോട്ടോഗ്രാഫിയുടെ സവിശേഷതകൾ പിൻ‌ഹോൾ‌ ഫോട്ടോഗ്രാഫുകൾ‌ക്ക് അനന്തമായ ദൃശ്യ ആഴം ഉണ്ട്, അതിനാൽ എല്ലാം ഫോക്കസിൽ‌ വരുന്നു.
ലെൻസ് ഡിസ്ടോർഷനുകൾ ഇല്ലാത്തതിനാൽ, വൈഡ് ആംഗിൾ ഇമേജുകൾ പൂർണ്ണമായും റെക്റ്റിലീനിയറായി തുടരും.
എക്‌സ്‌പോഷർ സമയം സാധാരണയായി ദൈർഘ്യമേറിയതാണ്, അതിന്റെ ഫലമായി ചലിക്കുന്ന വസ്തുക്കൾ മങ്ങുകയും, വളരെ വേഗത്തിൽ നീങ്ങുന്ന വസ്തുക്കൾ ചിത്രത്തിൽ പതിയാതിരിക്കുകയും ചെയ്യും.
നിർമ്മാണം സ്വയം നിർമ്മിച്ച പിൻഹോൾ ക്യാമറ
പ്രത്യേക ആവശ്യത്തിനായുള്ള പിൻഹോൾ ക്യാമറകൾ നമുക്ക് സ്വയമേ തന്നെ നിർമ്മിക്കാൻ കഴിയും.
അതിന്റെ ഏറ്റവും ലളിതമായ രൂപത്തിൽ, ഫോട്ടോഗ്രാഫിക് പിൻഹോൾ ക്യാമറയ്ക്ക്, ഒരു അറ്റത്ത് പിൻഹോളുള്ള വെളിച്ചം കടക്കാത്ത ബോക്സ് ആണ് ഉള്ളത്.
ഫിലിം അല്ലെങ്കിൽ ഫോട്ടോഗ്രാഫിക് പേപ്പർ മറ്റേ അറ്റത്ത് ടേപ്പ് ചെയ്യാം.
ടേപ്പ് ഹിംഗുള്ള കാർഡ്ബോർഡിന്റെ ഫ്ലാപ്പ് ഒരു ഷട്ടറായി ഉപയോഗിക്കാം.
ഒരു തുന്നൽ സൂചി അല്ലെങ്കിൽ ചെറിയ വ്യാസമുള്ള ബിറ്റ് ഉപയോഗിച്ച് ടിൻഫോയിലിലോ, അലുമിനിയം ഷീറ്റിലോ ചെറിയ ദ്വാരം ഉണ്ടാക്കാം.
എന്നിട്ട് ഈ കഷണം ബോക്സിൽ വെളിച്ചം കടക്കാത്ത രീതിയിൽ ടാപ്പുചെയ്യുന്നു.
ഒരു ചെറിയ സിലിണ്ടർ കണ്ടെയ്നർ ഒരു പിൻഹോൾ ക്യാമറയാക്കാൻ കഴിയും.
ഫോട്ടോഗ്രാഫിക് മെറ്റീരിയലിലേക്കോ സ്‌ക്രീനിലേക്കോ പ്രവേശിക്കുന്ന പ്രകാശത്തിന്റെ പ്രതിഫലനം ഒഴിവാക്കാൻ, ഫലപ്രദമായ പിൻഹോൾ ക്യാമറയുടെ ഉൾവശം കറുത്ത നിറത്തിൽ ആയിരിക്കും.
സ്ലൈഡിംഗ് ഫിലിം ഹോൾഡർ ഉപയോഗിച്ച് പിൻഹോൾ ക്യാമറകൾ നിർമ്മിച്ചാൽ ഫിലിമും പിൻഹോളും തമ്മിലുള്ള ദൂരം ക്രമീകരിക്കാൻ കഴിയും.
ഇത് ക്യാമറയുടെ വീക്ഷണകോണിൽ മാറ്റം വരുത്താനും ക്യാമറയുടെ ഫലപ്രദമായ എഫ്-സ്റ്റോപ്പ് അനുപാതത്തിൽ വ്യത്യാസം വരുത്താനും അനുവദിക്കുന്നു.
ഫിലിം പിൻ‌ഹോളിനടുത്തേക്ക് നീക്കുന്നത് വൈഡ് ആംഗിൾ ഫീൽഡ് കാഴ്ചയ്ക്കും ഹ്രസ്വ എക്‌സ്‌പോഷർ സമയത്തിനും കാരണമാകും.
പിൻ‌ഹോളിൽ‌ നിന്നും ദൂരത്തേക്ക് ഫിലിം നീക്കുന്നത് ഒരു ടെലിഫോട്ടോ അല്ലെങ്കിൽ‌ ഇടുങ്ങിയ ആംഗിൾ‌ കാഴ്‌ചയ്‌ക്കും കൂടിയ എക്‌സ്‌പോഷർ‌ സമയത്തിനും കാരണമാകും.
പരമ്പരാഗത ക്യാമറയിൽ ലെൻസ് മാറ്റി ഒരു പിൻഹോൾ ഉപയോഗിക്കുന്നതിലൂടെ പിൻഹോൾ ക്യാമറ.
എഫ്-നമ്പറിലെ വർദ്ധനവിന്റെ ഫലമായി, ഒരേ എക്‌സ്‌പോഷർ സമയം നിലനിർത്തിക്കൊണ്ടുതന്നെ, നേരിട്ടുള്ള സൂര്യപ്രകാശത്തിൽ ഒരു ഫാസ്റ്റ് ഫിലിം ഉപയോഗിക്കേണ്ടതായി വരും.
ഒരു ഡിജിറ്റൽ ക്യാമറ ലെൻസിനു പകരം പിൻഹോളുകൾ (സ്വയം നിർമ്മിച്ചതോ അല്ലെങ്കിൽ വാണിജ്യപരമായി ഉപയോഗിക്കുന്നതോ) ഉപയോഗിക്കാം.
ഒരു ഡിജിറ്റൽ എസ്‌എൽ‌ആർ ഉപയോഗം പിൻഹോൾ ഫോട്ടോഗ്രാഫി പരീക്ഷിക്കാനുള്ള ഒരു ജനപ്രിയ മാർഗമാണ്.
പിൻഹോൾ വലുപ്പത്തിന്റെ പ്രാധാന്യം ഒരു പിൻഹോൾ ക്യാമറ ഉപയോഗിച്ച് 20 മിനിറ്റ് എക്‌സ്‌പോഷറിൽ  എടുത്ത  ചിത്രം 2 സെക്കൻറ് എക്‌സ്‌പോഷർ സമയം ഉപയോഗിച്ച് എടുത്ത പിൻഹോൾ ക്യാമറ ചിത്രം
ഒരു നിശ്ചിത പോയിന്റ് വരെ, ചെറിയ ദ്വാരം, ചിത്രം ഷാർപ്പ് ആക്കുന്നു, പക്ഷേ അങ്ങനെ ചെയ്താൽ പ്രൊജക്റ്റ് ചെയ്ത ചിത്രം തെളിച്ചം കുറഞ്ഞതാകും.
ഒപ്റ്റിമലായി, പിൻഹോൾ വലുപ്പം, അതിനും പ്രൊജക്റ്റ് ചെയ്ത ചിത്രത്തിനും ഇടയിലുള്ള ദൂരത്തിന്റെ 1/100 അല്ലെങ്കിൽ അതിൽ കുറവായിരിക്കണം.
വക്രതയിലെ ക്രമക്കേടുകൾ ഹയർ ഓർഡർ ഡിഫ്രാക്ഷൻ ഇഫക്റ്റുകൾക്ക് കാരണമാകുമെന്നതിനാൽ മികച്ച പിൻഹോളുകൾ തികച്ചും വൃത്താകൃതിയിലാണ്, അതേ പോലെ വളരെ നേർത്ത മെറ്റീരിയലിലും.